Cuneiform Tablet Kt 94/k 831 (AKT 6a 113)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šál-ma-a-šur qí-bi₄-ma um-ma {d}IM.GAL-ma ṭup-pá-kà a-na-kam šu-IŠTAR a-šur-ma-lik šál-ma-a-šur iš-me-ú-ma um-ma šu-nu-ma a-wa-tum a-ni-tum a ma-lá ša ṭup-pì-šu ša iš-pu-ra-ni ke-na i-sú-ri-ik i-na ma-aḫ-ri-ni é-ta-ú šu-IŠTAR a-wa-tám i-šu um-ma šu-nu-ma šu-IŠTAR a-wa-sú li-il₅-qé-ma a-na KÁ-áb DINGIR nu-NU-ri-id-ma ṭup-pá-am lu ni-dí-na-kum a-šu-mì ša DUMU i-ba-a ú a-na ší-bi₄-kà kà-ra-am lá ša-a-lam a-ṣé-er ru-ba-im né-ru-ma um-ma ru-ba-ú-um-ma be-el a-wa-tim li-li-kam-ma lá ta-ma-ḫa-ra i-nu-mì DUMU i-ba-a i-lá-kà-ma a-lam i-ma-ḫu-ru-ni i-nu-mì-šu u₄-me er-ša a-na ší-bi₄-ku-nu ta-e-ra-ma kà-ra-am lá ša-a-lam a-na a-lim{ki} ta-e-ra-ma um-ma a-tù-nu-ma a-wi-lu-um be-el na-ru-qí-im ú-ša-sà-ḫa-am a-na ší-bi₄-šu kà-ra-am i-ša-al i-nu-mì-šu a-lu-um i-da-na-ku-nu-tí me-at 56 TÚG 12 ma-na 18 GÍN KÙ.BABBAR it-bu-lu 6 ANŠE ṣa-lá-me 0.83333 ma-na 5 GÍN KÙ.BABBAR it-bu-lu 30.33333 ma-na AN.NA qá-tim 2.33333 ma-na KÙ.BABBAR it-ba-al a-na 3 kà-ṣa-ri 0.33333 ma-na 5 GÍN.TA be-ú-lá-tù-šu-nu ú 6 GÍN KÙ.BABBAR lu-bu-šu-nu 2.5 ma-na 4 GÍN KÙ.KI 6.33333 GÍN.TA ta-dí-in ŠU.NÍGIN KÙ.BABBAR-pì-kà 24 ma-na ú 1 ma-na KÙ.KI lu ša-du-a-tum lu ú-nu-ut ANŠE 10 ma-na 9 ma-na 4.33333 GÍN i-ra-de₈-a-kum-ma a-ni-im pì-lá-aḫ-IŠTAR